SWC ตั้ง “ล้อตโต้ ฟู้ดส์” ลุยผลิต-จำหน่ายอาหารโปรตีนพืช
SWC จัดตั้งบริษัทย่อย “ล้อตโต้ ฟู้ดส์” เพื่อผลิตและจำหน่ายอาหารโปรตีนจากพืช (Plant Based Food) เพื่อเป็นทางเลือกใหม่สำหรับการบริโภคอาหารแห่งอนาคต
SWC จัดตั้งบริษัทย่อย “ล้อตโต้ ฟู้ดส์” เพื่อผลิตและจำหน่ายอาหารโปรตีนจากพืช (Plant Based Food) เพื่อเป็นทางเลือกใหม่สำหรับการบริโภคอาหารแห่งอนาคต
15 ต.ค. 2564

นายเถกิงพล เหล่าพิศุทธิ์ ผู้มีอำนาจลงนาม บริษัท เชอร์วู้ด คอร์ปอเรชั่น (ประเทศไทย) จำกัด (มหาชน) หรือ SWC เปิดเผยว่า ที่ประชุมคณะกรรมการบริษัทมีมติอนุมัติจัดตั้งบริษัทย่อยใหม่ บริษัท ล้อตโต้ ฟู้ดส์ (ประเทศไทย) จำกัด โดยมีวัตถุประสงค์เพื่อผลิตและจำหน่ายอาหารโปรตีนจากพืช (Plant Based Food) เพื่อเป็นทางเลือกใหม่สำหรับการบริโภคอาหารแห่งอนาคต และยังเป็นการช่วยลดโลกร้อนที่มีสาเหตุจากการปล่อยก๊าซคาร์บอนไดออกไซด์จากอาหารที่มาจากปศุสัตว์
สำหรับรายชื่อกรรมการบริษัทมีดังนี้ 1) นายประจักษ์ ตั้งคารวคุณ  2) นายเถกิงพล เหล่าพิศุทธิ์ 3) นายธนากร วัฒนวิจารณ์  4) นายสิทธิรัฐ วัชราภรณ์  5) ผศ.ดร. ขนิษฐา วัชราภรณ์
โดยมีจำนวนทุนจดทะเบียนจำนวน 10,000,000 บาท แบ่งเป็น 1,000,000 หุ้น หุ้นละ 10 บาท โดยจำนวนหุ้นสามัญที่ลงทุน 699,999 หุ้น คิดเป็นมูลค่าการลทุน 6,999,990 บาท และรายชื่อของผู้ถือหุ้นมีดังนี้
1) บริษัทเชอร์วู้ด คอร์ปอเรชั่น (ประเทศไทย) จำกัด มหาชน ถือหุ้น 699,999 หุ้น คิดเป็นร้อยละ 70 ของทุนจดทะเบียน
2) บริษัท ลีฟฟี่ ควีน จำกัด ถือหุ้น 300,000 หุ้น คิดเป็นร้อยละ 30
3) นายประจักษ์ ตั้งคารวคุณ ถือหุ้น 1 หุ้น คิดเป็นร้อยละ 0 นอกจากนี้ แหล่งเงินทุนที่ใช้เพื่อจัดตั้งบริษัทย่อยนั้นเป็นเงินทุนหมุนเวียนของบริษัท